**Αθήνα:** 05.12.2024

**Αρ. Πρωτ.:** 1207

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συναντήσεις στελεχών ΕΣΑμεΑ με τη διοίκηση της 4ης ΥΠΕ Μακεδονίας Θράκης**

*Η ΕΣΑμεΑ αφιερώνει τη φετινή 3η Δεκέμβρη, Εθνική και Παγκόσμια ημέρα ατόμων με αναπηρία στην ΥΓΕΙΑ και ρίχνει φως στα τεράστια προβλήματα που αντιμετωπίζουν τα άτομα με αναπηρία, με χρόνιες παθήσεις, με σπάνιες παθήσεις, τα μέλη των οικογενειών τους, στην αντιμετώπιση των θεμάτων υγείας τους στη χώρα.*

*Σε αυτό το πλαίσιο, εκπρόσωποι των οργανώσεων της ΕΣΑμεΑ σε όλη τη χώρα πραγματοποιούν συναντήσεις με τις διοικήσεις των Υγειονομικών Περιφερειών της χώρας, καταθέτοντας τα συμπεράσματα της μεγάλης έρευνας του Παρατηρητηρίου Θεμάτων Αναπηρίας της ΕΣΑμεΑ για την πρόσβαση των ατόμων με αναπηρία, χρόνιες και σπάνιες παθήσεις στην Υγεία, καθώς και τα συγκεκριμένα προβλήματα που αντιμετωπίζουν σε κάθε Υγειονομική Περιφέρεια.*

Στην 4η Υγειονομική Περιφέρεια την αντιπροσωπεία αποτελούσαν οι: Δαραμήλας Χρήστος, αντιπρόεδρος ΕΣΑμεΑ, πρόεδρος Πανελλήνιας Ομοσπονδίας Συλλόγων Σωματείων Ατόμων με Σακχαρώδη Διαβήτη και του Σωματείου Διαβητικών Θεσσαλονίκης, Δήμος Βασίλειος, μέλος Εκτελεστικής Γραμματείας ΕΣΑμεΑ, πρόεδρος Ελληνικού Συλλόγου για τη Θαλασσαιμία, Ζαφειροπούλου Φωτεινή, μέλος Εκτελεστικής Γραμματείας ΕΣΑμεΑ, γεν. γραμματέας Πανελλήνιας Ομοσπονδίας Συλλόγων Γονέων Κηδεμόνων Ατόμων με Αναπηρία - ΠΟΣΓΚΑμεΑ, Λυμβαίος Ιωάννης, οργανωτικός γραμματέας ΕΣΑμεΑ και ΠΟΣΓΚΑμεΑ, πρόεδρος Συλλόγου Γονέων Κηδεμόνων «Φάρος» Αλεξανδρούπολης, Κρεμύδας Σμάραγδος, πρόεδρος Περιφερειακής Ομοσπονδίας Ατόμων με Αναπηρία Αν. Μακεδονίας Θράκης και του Σωματείου Ατόμων με Αναπηρία Ν. Καβάλας, Σέλβη Μαρία, ταμίας Περιφερειακής Ομοσπονδίας Ατόμων με Αναπηρία Αν. Μακεδονίας Θράκης, πρόεδρος Συλλόγου Διαβητικών Ροδόπης.

Η αντιπροσωπεία συναντήθηκε με τον διοικητή Μπογιατζίδη Παναγιώτη, τον υποδιοικητή Ανδρίτσο Ιωάννη και τη διευθύντρια Δημόσιας Υγείας Πέγιου Αγγελική. Οι εκπρόσωποι του αναπηρικού κινήματος παρέδωσαν την έρευνα, ενημέρωσαν για τα προβλήματα που αντιμετωπίζουν τα άτομα με αναπηρία, χρόνιες και σπάνιες παθήσεις στις μονάδες υγείας της 4ης ΥΠΕ και συμφώνησαν σε περαιτέρω συνεργασία.

Επισυνάπτονται η [έρευνα](https://www.esamea.gr/el/article/paroysiasthkan-ta-apotelesmata-ths-ereynas-gia-thn-prosbash-twn-atomwn-me-anaphria-xronies-spanies-pathhseis-sthn-ygeia) και η [Διακήρυξη της 3ης Δεκέμβρη](https://www.esamea.gr/el/article/diakhryxh-ths-esamea-gia-thn-3h-dekembrh-2024-diekdikoyme-dhmosies-politikes-gia-ta-atoma-me-anaphria-me-xronies-hkai-spanies-pathhseis-kai-tis-oikogeneies-toys) για την Εθνική Ημέρα Ατόμων με Αναπηρία.

**Η ΕΣΑμεΑ στηρίζει κάθε εκδήλωση, κινητοποίηση, εορτασμό της 3ης Δεκέμβρη που διοργανώνεται από συλλόγους, σωματεία, οργανώσεις ατόμων με αναπηρία, χρόνιες και σπάνιες παθήσεις σε όλη την Ελλάδα.**

**Η 3η Δεκέμβρη, Εθνική, βάση νόμου, Ημέρα ατόμων με αναπηρία, και Παγκόσμια Ημέρα, θεσμοθετημένη από τον ΟΗΕ, είναι ημέρα κοινωνικής λογοδοσίας, ελέγχου και δικαιωμάτων.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |